Tulpių žydėjimo šventė

Tulpių žydėjimo šventė arba Tulpių festivalis – šventė, švenčiama kasmet, prasidėjus pavasario ir tulpių žydėjimo sezonui, tačiau dėl pakitusių klimato sąlygų kai kuriais metais tulpių žydėjimo pikas gali nesutapti su pačia švente. Dauby, G. (2020). Ultimate guide to the tulip season in Holland in 2020: Tulip season in the Netherlands: when to go?Tulpės laikomos pavasario pranašu, todėl yra labai laukiamos ir vertinamos.Miley, M. (n.d.) How to Keep a Tulip Flowerbed. Būtent ši šventė leidžia gyventojams pasigrožėti tulpių laukais pačiu jų žydėjimo laikotarpiu, todėl ji kiekvienais metais pritraukia nemažai turistų. Šventės metu žydinčius tulpynus galima rasti ir aplankyti įvairiuose pasaulio miestuose, paprastai turinčiuose Nyderlandų paveldo.Ebsworth-Goold, E. (2020) The 8 Best Tulip Festivals In The U.S. 
miniatiūra|Tulpių laukai Abbotsforde, Kanadoje|221x221px 

 Šventės istorija 

 Ištakos 

Nors Tulpių žydėjimo šventė dažnai siejama su Nyderlandų kraštu, pačių tulpių kilmė nėra europietiška. Dar prieš tulpių svogūnėliams pasiekiant Europos žemyną, šios gėlės jau dešimtmečius buvo auginamos ir puoselėjamos Osmanų imperijos sodininkų.Nwanazia, C. (2018). The Dutch and tulips: how did tulips in the Netherlands become a Dutch thing? : How did tulips come to the Netherlands? 
Į Nyderlandus tulpės atvežtos XVI a. pabaigoje. Žymus flamandų botanikas Čarlzas de L’Ekliūzas, geriau žinomas lotynišku Carolus Clusius vardu, buvo pasamdytas seniausioje aukštojoje mokykloje Nyderlanduose - Leideno universitete, kadangi tuo pat metu jo draugas Osmanų imperijos ambasadorius Ogieras Gisleinas de Busbekas, pamatęs nuostabius tulpių žiedus, augančius sultono Suleimano Didžiojo rūmų soduose Konstantinopolyje, nusprendė išsiųsti jam keletą svogūnėlių ir savo sodui Leidene. Kadangi tai buvo reti ir gana egzotiški augalai, Vakarų Europai tulpės sukėlė didelį susižavėjimą. Tai tapo ne tik tulpių laukų auginimo pradžia Nyderlanduose, bet ir tulpių manijos  Hayes, A. (2020). Dutch Tulip Bulb Market Bubble Definition: What Was the Dutch Tulip Bulb Market Bubble?  priežastimi, o vėliau – ir plačiai švenčiama švente, kurios pagrindinis tikslas yra užtikrinti šios įžymios gėlės žydėjimą.
 Tulpių žydėjimo šventė šiandien 
miniatiūra|Tulpės Keukenhofo parke
Šiais laikais Tulpių festivalis Nyderlanduose vis dar labai populiarius. Kiekvieną pavasarį milijonai lankytojų atvyksta į Lisės mieste esantį Keukenhofą – vieną žymiausių pasaulio parkų - pasigrožėti olandiška gėlininkyste.Keukenhof. (n.d.). About Keukenhof: Our mission and objectives. Tuo tarpu pačioje Nyderlandų sostinėje Amsterdame visą pirmąją balandžio mėnesio pusę įvairūs sodai, muziejai, net ir privatūs gyvenamieji namai pasipuošia spalvingais, retų veislių tulpių žiedais. Dabar Tulpių žydėjimo šventės metu Amsterdamo mieste galima pamatyti daugiau nei 850 tūkstančių įvairiaspalvių tulpių.  Nwanazia, C. (2018). The Dutch and tulips: how did tulips in the Netherlands become a Dutch thing? : Tulips in the Netherlands – present day.

 Tulpių festivalis pasauliniu mastu 

 Šiaurės Amerika: Kanada 
Antrojo pasaulinio karo metu Vokietijos kariuomenei įsiveržus į Nyderlandus, šalies karališkosios šeimos nariams teko bėgti iš Europos. Nyderlandų karališkajai šeimai suradus prieglobstį Kanadoje, 1943 metais jos sostinės Otavos ligoninėje gimė Nyderlandų princesė Margrieta. Kad princesė galėtų paveldėti Nyderlandų pilietybę iš savo motinos ir užimti Nyderlandų sostą, gimdymo palatą, kurioje ji gimė, Kanados vyriausybė privalėjo laikinai pripažinti tarptautine teritorija. Be to, po dvejų metų Kanados kariuomenė atliko lemtingą vaidmenį išlaisvinant Nyderlandų kraštą. Ottawa Tourism and Convention Authority, Inc. (2020). Deep historical roots: the Canadian Tulip Festival: An unexpected royal visit. Nuo to laiko Nyderlandų karališkoji šeima atsidėkodama kiekvienais metais Otavos miestui dovanoja 10 tūkstančių tulpių svogūnėlių.Ottawa Tourism and Convention Authority, Inc. (2020). Deep historical roots: the Canadian Tulip Festival.: A lasting legacy. Toks karališkosios šeimos padėkos ženklas davė pradžią ir kasmetinės Tulpių žydėjimo šventės tradicijai Kanados sostinėje ir jos apylinkėse.Young, E. (2015). Canadian Tulip Festival: Origins. Pirmoji šventė surengta 1953 metais garsaus kanadiečių fotografo Malako Karšo siūlymu Canadian Tulip Festival. (n.d.). The Canadian Tulip Festival   Ottawa Tourism and Convention Authority, Inc. (2020). Deep historical roots: the Canadian Tulip Festival.: A festival is born. , o jos tąsą užtikrino pritrauktas susidomėjimas ir lankytojai.Young, E. (2015). Canadian Tulip Festival: The First Canadian Tulip Festival. Dabar Kanados Tulpių festivalis jau yra laikomas viena didžiausių tokio tipo švenčių visame pasaulyje.Ottawa Tourism and Convention Authority, Inc. (2020). Deep historical roots: the Canadian Tulip Festival.. Šios pavasarinės šventės metu Otavoje žydi daugiau kaip 1 milijonas tulpių, o skirtingų veislių skaičius viršija 100. Milžiniškos pasodintų tulpių ekspozicijos kiekvieną pavasarį, paprastai gegužės mėnesį, puošia visą Otavos miestą, tačiau gausiausią ekspoziciją galima aptikti vienoje iš pagrindinių Kanados tulpių festivalio vietų - Komisarų parke, esančiame ant Dovo ežero kranto. Vien išilgai ten esančio Rido kanalo pasodinta virš 300 tūkstančių tulpių. Young, E. (2015). Canadian Tulip Festival: Features. Taip pat šiomis dienomis į šventės programą įtraukiama ne tik didžiulė tulpių ekspozicija, bet ir koncertai, fejerverkai bei įvairūs užsiėmimai vaikams. Ottawa Tourism and Convention Authority, Inc. (n.d.). Canadian Tulip Festival.

 Baltijos šalys: Lietuva 
miniatiūra|150x150px|Tulpių žydėjimo šventė Burbiškio dvare
Pirmoji iš Baltijos šalių Tulpių žydėjimo šventę pradėjo rengti Lietuva: ši šventė vyksta nuo 2000-ųjų Burbiškyje, Radviliškio rajone. Ji kasmet pritraukia apie 20 tūkstančių žmonių. Šventės dalyviai kviečiami grožėtis beveik 500 įvairių rūšių ir formų tulpių kolekcija Burbiškio dvare užveistame tulpyne. Mizgirdė, A. (2019). Burbiškio dvare – spalvinga tulpių žydėjimo šventė.  Šventės iniciatorius - ilgametis šių apylinkių prižiūrėtojas ir puoselėtojas Egidijus Prascevičius. Šventei susilaukus populiarumo tiek Lietuvoje, tiek užsienyje, išplėstas ir kitokių veiklų tinklas: organizuojami įvairūs žaidimai, piknikai, gyvos muzikos koncertai ir kitokios pramogos. Mikšienė, A. (n.d.) Tulpių šventė laukia lankytojų ir gero oro. 

 Šaltiniai 

Kategorija:Šventės